Барање 14-5651/1

* Бројот на детски градинки на целата територија на Република Македонија, со вкупниот број на објекти.
* Колку градинки има во урбаните, а колку во руралните општини?
* Колку општини аплицирале за детски градинки?
* Колкав е вкупниот број на деца кои се запишани во градинките за 2021-2022 година?
* Колкав е бројот на деца кои се пријавиле за во градинка, а не биле примени бидејќи немало простор во 2021-2022 година?
* Колкав е вкупниот бројот на вработени во јавните градинки?

Министерството за труд и социјална политика во изминатите години особено внимание посветува на зголемувањето на капацитетите за згрижување и воспитание на децата од предучилишна возраст и тоа преку изградба на нови објекти наменети за згрижување и воспитание на деца од предучилишна возраст. Во 2023 година, се продолжи со зголемување на капацитетите на установите за згрижување и воспитание на деца од предучилишна возраст, се со цел да се зголеми бројот на опфатот на деца во згрижувачко воспитниот процес.

 Исто така министерството за труд и социјална политика на својата веб страна има отворен Јавен оглас кој трае во текот на целата година и на кој може да аплицираат сите заинтересирани општини кои имаат потреба од изградба, доградба, адаптација, проширување и опремување на капацитетите за згрижување и воспитание на деца од предучилишна возраст, преку поднесување на Апликации и Проекти. Истите треба да се во согласност со Правилникот за стандардите и нормативите за вршење на дејноста на установите за деца. Во текот на 2023 година има доставено 42 апликации од страна на општините кои што треба да бидат предмет на разгледување на комисијата за рангирање на поднесени апликации за финансирање на проекти за 2024 година.

Што се однесува до прашањето за колкав е број на детски градинки во РСМ информираме дека згрижувањето и воспитанието на децата од предучилишна возраст до август 2023 година се остварува во вкупно 81 јавни установи за деца - детски градинки. Вкупниот број на објекти во рамки на јавните установи за деца во кои се згрижуваат и воспитуваат деца од предучилишна возраст изнесува 333 од кои 210 објекти се во урбани средини и 123 објекти во рурални средини. Згрижување и воспитание на деца од предучилишна возраст се врши и во 31 приватни установи за деца – детски градинки со 38 објекти кои се најчесто во урбани средини а најголем број во општините во градот Скопје.

 Во периодот на информирање бројот на згрижени деца изнесува 40.777 деца на возраст до шест години а листата на чекање заклучно со месец декември 2022 година согласно податоците добиени од детските градинки на ниво на држава изнесува 5695 деца

Согласно податоците со кои располага МТСП во установите за деца згрижувачко воспитната работа ја реализираат вкупно 3604 лица од кои 1322 воспитувачи, 2073негователи, 150 стручни работници (27 дефектолози, 37 логопеди, 34 педагози, 33 психолози, 14 социјални работници, 4 доктор на медицина и 1 доктор на стоматологија), 59 стручни соработници (3 ликовни педагози, 26 музички педагози, 10 педагози по физичко, 7 професор по странски јазик и 13 медицински сестри ).